
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. január 17-én tartandó munkaterv szerinti ülésére

8. napirendhez

Tárgy:
Az ÖKOVÍZ Kft.-vel fennálló hulladékkezelési közszolgáltatási szerződés meghosszabbítása
Tisztelt Képviselő-testület!

Az Önkormányzat és az ÖKOVÍZ Kft. között fennálló hulladékszállítási közszolgáltatási szerződés december 31-én lejárt, ezért megküldték részünkre az aktuális módosítást, mellyel a szerződés 2013. január 1-től 2013. december 31-ig szóló meghosszabbítására kerülne sor, változatlan feltételek mellett. 
A további hosszabbítás alapja az, hogy bár az új hulladékgazdálkodási törvény, időközben megjelent, annak végrehajtási rendeletei továbbra sincsenek meg, így jelenleg még mindig bizonytalan lenne egy új szerződésbe belevágni.

Tény, hogy ily módon a jelenlegi szerződés év közbeni felmondására csak jelentős szerződésszegés esetén lenne módunk, azonban a más szolgáltatóval való szerződéskötéshez közbeszerzési eljárást kellene lefolytatnunk, ami szintén hosszadalmas, sőt a fentiek miatt nem is időszerű.

A mostani szerződésmódosítás egyébiránt tartalmazza azt a kitételt, hogyha év közben megjelennek a végrehajtási rendeletek, akkor szükség szerint újra kell tárgyalni, így nem látok túlzott kockázatot a mostani hosszabbításban.

Mindezek alapján – a szolgáltatás biztonsága érdekében – javaslom a szerződéshosszabbítás aláírását.

…/2013. (I. 17.) ÖKT határozati javaslat

Sülysáp Nagyközség Önkormányzatának Képviselő-testülete
1./ megtárgyalta az ÖKÖVÍZ Kft.-vel fennálló, a települési hulladékkezelésre vonatkozó közszolgáltatási szerződés módosításának tervezetét, és hozzájárul a szerződés – módosítás szerinti – 2013. január 1-től 2013. december 31-ig történő meghosszabbításához.
2./ felhatalmazza és felkéri a polgármestert a szerződésmódosítás aláírására.

Határidő: azonnal
Felelős: polgármester

Sülysáp, 2013. január 10.

Horinka László s.k.

